นักมวยไทย 10 ท่านที่คุณควรรู้จัก

“มวยไทย” เป็นหนึ่งในศิลปะการป้องกันตัวที่มีชื่อเสียงระดับโลก เนื่องจากที่ชาวต่างชาติจะให้ความสนใจในมวยไทยมากขึ้นแล้ว เวทีที่จัดแข่งมวยไทยระดับนานาชาติ ก็มีให้เราเห็นกันมากขึ้น แต่ชื่อเสียงของกีฬามวยไทยของในประเทศและต่างประเทศ ช่างสวนทางกันยิ่งนัก ในขณะที่ชาวต่างชาติเริ่มให้ความสนใจกันมากขึ้น แต่เด็กรุ่นใหม่ของไทยนั้น ค่อนข้างที่จะลืมเลือนศิลปะแม่ไม้มวยไทยกันไปบ้าง และนี่เป็นนักมวยไทย 10 ท่าน ที่เราควรรู้จัก ซึ่งเค้าเหล่านี้ เป็นตำนานของกีฬาที่มีชื่อเสียงระดับโลกเลยทีเดียว

อภิเดช ศิษย์หิรัญ

สุดยอดนักชกที่เป็นตำนาน เขาได้รับรางวัลมากมาย และแชมป์ในการแข่งขันประเภทต่างๆ เช่น เวทีมวยลุมพินีอันโด่งดัง และเวทีราชดำเนิน ซึ่งไม่มีใครไม่รู้จักเขาในสมัยนั้น และเขาก็ได้รับการยกย่องให้เป็น หนึ่งในตำนานของนักมวยไทย

สามารถ  พยัคฆ์อรุณ

นักมวยชื่อดังท่านนี้ เริ่มเส้นทางการเป็นนักมวยจากการเป็นนักมวยไทยมาก่อน และได้พัฒนามาเป็นนักมวยสากลในภายหลัง และได้รับรางวัลแชมป์มวยสากลอาชีพ คนที่ 10 ของไทย เขาคนนี้มีชั้นเชิงการต่อสู้ที่ดี ชกสนุก สายตาว่องไว เป็นขวัญใจของผู้ชมในตอนนั้นเป็นอย่างมาก

นำขบวน หนองกี่พายุยุทธ

เขาคนนี้เคยชนะน๊อคคู่ต่อสู้ด้วยระยะเวลาเพียงแค่ 33 วินาทีหลังจากเกมเริ่มเท่านั้น และยังเป็นผู้ที่มีลีลาการชกที่มีเอกลักษณ์ที่เราเรียกว่าท่า ไถนา โดยทำให้คู่ต่อสู้เสียหลักโดยการจับขาคู่ไปด้านหลัง นับว่าเป็นวิธีการชกที่แปลกตา และมีไหวพริบมาก และเขาได้ครองตำแหน่ง แชมป์มวยลุมพินีกว่า 6 ครั้งติดต่อกัน และยังพ่วงตำแหน่งแชมป์ของสภามวยไทยโลก